stanford-oval/wikipedia huggingface dataset:
שפת אמת (ספר)
תוכן הספר > חידושי שפת אמת על הש"ס

דרכו של ה"שפת אמת" הייתה להעלות על הכתב בקיצור את דברי תורתו ממה שנתחדש לו בלימודיו ושיעוריו הקבועים עם בניו חתניו ונכדיו בש"ס ובפוסקים. מלאכת העריכה נערכה בעיקר על ידי חתנו רבי יעקב מאיר בידרמן כאשר אחיו וגיסו רבי חנוך צבי הכהן לוין מסייעים על ידו. לראשונה בשנת ה'תרפ"ה הוא הוציא לאור את החידושים על סדר קדשים, הסיבה להדפסת הכרך על קדשים לראשונה מוזכרת בהקדמת בני וחתני ה"שפת אמת" "יען כי למד עמנו בסוף שנותיו", כו'..., בשנת ה'תרפ"ז הופיע הכרך הראשון מסדר מועד על מסכת ברכות, משניות זרעים, מסכתות שבת ופסחים ורמב"ם הלכות קרבן פסח, בשנת ה'תרצ"א הופיע הכרך השני על כל מסכתות הסדר, חידושים על הדף. בשנת ה'תשמ"ז הוציא לאור הרב דוד אברהם מנדלבוים את הספר "ליקוטי שפת אמת" חידושים על מסכת מכות מתוך כתב יד של השפת אמת שהיו מונחים אצל הרב יוחנן רובינשטיין בחיפה, כמו כן הוסיף חידושים על מסכת קידושין מכתב יד של רבי נחמיה אלטר כפי שהעתיק מאביו. בשנת ה'תשכ"ח הדפיס רבי בנימין מנחם אלטר נכד האמרי אמת חידושים על מסכת נזיר - ומסכת סוטה מתוך ההעתקה שהעתיק לעצמו רבי אפרים פישל רבינוביץ (מו"צ בלודז') מתוך כתב היד של השפת אמת, חידושים שטרם נדפסו.
רבי פינחס מנחם אלטר מגור כותב כי בעת ששהה בבית זקנו רבי יעקב מאיר בידרמן ראה כי בלילה היה עמל להגיע ולהכין לדפוס את חידושי השפת אמת על מסכתות יבמות וכתובות,, ונשרפו בהפצצת וורשה, וחבל על דאבדין.
לאחר מלחמת העולם הראשונה שלח רבי משה בצלאל אלתר מכתב אל האדמו"ר הריי"צ האם ידוע לו על כתבי היד ותשמישי קדושה שהשאירו אצל האדמו"ר הרש"ב כאשר ברחו מפולין והגיעו לעיר וויטבסק שם שהה האדמו"ר הרש"ב, והשיב: "על דבר הכתבי יד הלא כבר הודעתי לכת"ר שליט"א אשר מה שהיו מונחים בהתיבה שלהם שהניחו אז לא ידעתי, והתיבה שלהם לוקחו עם כל הספרים שלנו אל הביבליאטיקא של הממשלה". ייתכן שבתוך הקופסה הנמצאת בספרית לנין במוסקבה היו כתבי היד של השפת אמת.
בשנת ה'תשע"ג (2013) נטען שהתגלה בין ספרי אוסף שניאורסון שהועברו לידי המוזיאון היהודי במוסקבה, כתב יד של הספר שפת אמת על סדר נשים וסדר נזיקין שנחשב כאבוד.
תוכן הספר > שפת אמת על שו"ע יורה דעה

בשנת ה'תשל"ג הדפיס הרב לייבל יוסקוביץ ג' כרכים של חידושי הרי"מ שו"ע על יורה דעה מכתב יד שהיה אצל אביו בפולין לאחר המלחמה. לאחר שנים של פיענוח כתב היד על ידי הרב יצחק מאיר אלטר מבני ברק "נתרבו ההוכחות כי כתב היד הוא של השפת אמת, כמעט בוודאות" והודפס מחדש בשנת ה'תשס"ג בשם שפת אמת יורה דעה ב"הוצאת מיר" על ידי הרב אברהם מרדכי אלטר מבני ברק.
תוכן הספר > שפת אמת על תהלים, פרקי אבות, תיקוני הזהר

בשנת ה'תרפ"ו הוציא לאור רבי אברהם ישכר בנימין אליהו אלטר "שפת אמת, על תהלים מכתב ידו של השפת אמת, כשלצידו הדפיס פרוש מכתב ידו של רבי חיים ויטאל אשר קיבל מספריתו של דודו האמרי אמת הכותב לו "ולדעתי לנכון להדפיס ביחד".
בשנת ה'תרצ"ג הדפיס רבי אברהם ישכר בנימין אליהו אלטר את הספר "שפת אמת" על פרקי אבות המורכב חלקו מכתב ידו של השפת אמת וחלקו ממה שרשמו בניו וחתניו ממה ששמעו ממנו כשלמד אתם פרקי אבות בכל שבת בימי הקיץ. בשנה זו ה'תרצ"ג גם הדפיס קונטרס עם הערות ה"שפת אמת" על תיקוני הזהר. כיום מודפס קונטרס זה בסוף הספר "שפת אמת ליקוטים" חלק שני.
מושגים מרכזיים

ארץ ישראל
שבת
הנקודה הפנימית
רצון
בני ישראל / כנסת ישראל
עש"ן (ראשי תיבות: עולם, שנה, נפש); העש"ן הוא המקום, הזמן ונפש האדם שאותם מתקן היהודי באמצעות קיום תרי"ג מצוות.
ביאורים ועזרים

השפת אמת הוא ספר 'יסוד' ביראה. יש כמה "חוזרים" של השפת אמת, חסידים המנסים לחזור על דבריו, אבל להבין ולהשיג את ההברקה הרעיונות שבכל דיבור לעמוד על הכוונה האמיתית בכל מחשבה שנתבטאה ניתן רק לאחר התעמקות יסודית במשנתו.
הספר נחשב כקשה במיוחד לעיון, בגלל כתיבתו התמציתית וקיצורי הלשון. גם חסרונם של מקורות ומראי מקומות מקשה להבין רעיונות שמושתתים על מדרשים ודברי חז"ל שמובאים בקיצור שאינו מאפשר לדעת את מקורם. בשנים האחרונות, נעשו כמה ניסיונות להוציא מהדורות עם תוספת ביאורים ומראי מקומות. בהוצאת ישיבת אור עציון יצאה לאור ב-2012 מהדורה מוערת שבה נוספו מראי מקומות והפניות ואף ביאורים במקום הצורך. כמו כן נדפסה מהדורה של מכון בני בינה של חסידי בעלזא. כמו כן, נכתבו כמה ספרי עזר שנועדו לבאר את הדברים ולהנגישם בשפה קלה.
בחסידות גור מתנגדים לכל שינוי ולכל ניסיון לבאר את הספר, על פי דברי בנו, האדמו"ר רבי אברהם מרדכי אלתר, שאמר "כל יהודי נמצא בשפת אמת", וכותב הפני מנחם בעניין הדפסת דברי תורה הבנויים על דברי השפת אמת: ..."ואני מפרש דבריו הנ"ל בין השאר כי כל יהודי לפי מדרגתו מבין בדברי השפת אמת, (הן פשוטי עם והן לומדים ובעלי הבנה כל אחר הוגה ומבין לפי השגותיו) שנכתב לכל אחד". לכן אין לקבוע מסמרות בביאור מסוים שלא בטוח שהוא כוונת השפת אמת. כך למשל, הרב יעקב משה חרל"פ כתב ביאור לספר, וגנז אותו לבקשת האדמו"ר מגור שנימקה בטיעון זה.
האמרי אמת היה זהיר ביותר בהדפסת ספרי השפת אמת, במכתב לגיסו רבי יעקב מאיר בידרמן המגיע והעורך העיקרי של חידושי השפת אמת על הש"ס כתב: "יש הרבה שטוב להשמיט, כי הלא איננו מבערים מן העולם, רק משולחן ההדפסה, ודפסת מועט דפסת".
לקריאה נוספת

בנימין בראון, 'שני מיני האחדות: המהר"ל, השפת אמת והמפנה הדואליסטי בחסידות פולין המאוחרת'
הרב משה שפירא, פניני שפת אמת, שובה - מרכז ללימודי יהדות, עפרה, תשס"ד-תש"ע (חמישה כרכים).
הרב אריה הנדלר, שפת הג"ן, דרשות "שפת אמת" מבוארות ומוערות לג"ן פרשיות השבוע, ישיבת שעלבים, שעלבים, תשס"ה.
הרב שלמה רוזנברג, תכון לעד - עיונים ב"שפת אמת", הוצאת ישיבת הר עציון, תשס"ח.
הרב נחמיה שינפלד, שפתי דעת, מהגותו הרעיונית של ה'שפת אמת' לחג ולמועד, מוסד הרב קוק, 2010.
הרב דוד אברהם מנדלבוים, סקירה על ספרי ה"שפת אמת" המודפסים וכתבי יד שלא הודפסו, אוצר הגנוז שבט ה'תשפ"ד, עמ' כב-מז.
הערות שוליים

↑  הרב דוד אברהם מנדלבוים, אוצר הגנוז, שבט ה'תשפ"ד, עמ' כד
↑  שפת אמת לקוטים, על סדר בראשית שמות, לחנוכה, עמ' לב
↑  הרב מיכאל אריה ראנד, שם ושארית, פרקי חייו של רבי משה בצלאל אלטר אשדוד, ה'תשע"ג, עמ' קצט
↑  הרב דוד אברהם מנדלבוים, אוצר הגנוז, שבט ה'תשפ"ד, עמ' לב-לז
↑  הרב דוד אברהם מנדלבוים, ליקוטי שפת אמת, בני ברק, ה'תשמ"ז, פתח דבר.
↑  הרב בנימין מנחם אלטר, שפת אמת על נזיר וסוטה, פתח דבר, תל אביב, ה'תשכ"ח
↑  ספר "מאור יעקב" חידושים מאת רבי יעקב מאיר בידרמן, מלוקט על ידי רבי פנחס מנחם אלתר, הקדמה, עמ' ח, ירושלים, ה'תשט"ז
↑  אוצר מכתבים שנכתבו על ידי האדמו"ר בעל הפני מנחם מגור, חלק שני, מכתב תעג
↑  הרב דוד אברהם מנדלבוים, מתוך ספר "אהל רא"ם" עמ' 30-32 וגיליון כפר חב"ד כסלו תשנ"ט עמ' 42-5 אוצר הגנוז, שבט ה'תשפ"ד, עמ' מו-מז
↑  ממכתב האדמו"ר הפני מנחם בתחילת הספר
↑  מתוך המכתב המופיע בהקדמה לספר
↑  אבות
↑  מתוך המכתב המופיע בהקדמה לספר
↑  הרב שמחה עלברג, עיני העדה, ברוקלין ניו יורק, ה'תשנ"ו, עמ' נז
↑  רועי הורן, על מהדורת "אור עציון", באתר מוסף "שבת" של "מקור ראשון", ‏2012
↑  אוצר מכתבים שנכתבו על ידי האדמו"ר בעל הפני מנחם מגור, מכתב ריח, עמ' שכז, חשון ה'תש"ע, ירושלים
↑  הרב מיכאל אריה ראנד, שם ושארית, פרקי חייו של רבי משה בצלאל אלטר, אשדוד, התשע"ג, עמוד רב, הערה 70
| --- | --- |
בקרת זהויות :  NLI: 987007511313305171  LCCN: n2010061160  VIAF: 1929156253564208110000   WorldCat (עם VIAF): 1929156253564208110000 
עמוד השער. מהדורת ורשה, ה'תרצ"א
ניקי ג'אם

| --- | --- |

 לידה:  17 במרץ 1981 (בן 43) בוסטון, מסצ'וסטס, ארצות הברית 
 שם לידה:  Nick Rivera Caminero 
 שם במה:  Nicky Jam 
 מוקד פעילות:  ארצות הברית 
 תקופת הפעילות:  מ-1995
 עיסוק:  זמר, מלחין, מפיק מוזיקלי
 סוגה:  רגאטון, פופ לטיני, דאנסהול
 שפה מועדפת:  אנגלית, ספרדית 
 כלי נגינה:  פסנתר
 חברת תקליטים:  אינדוסטריה אינק
 שיתופי פעולה בולטים:  אנריקה איגלסיאס, דדי יאנקי, ג'יי באלווין
 מספר צאצאים:  4 
 פרסים והוקרה:  Latin Grammy Award for Best Urban Fusion/Performance (2015)  היכל התהילה של בילבורד למוזיקה לטינית (2022) 
 http://nickyjampr.net/
 פרופיל ב-IMDb
 
ניק ריברה קמינרו (נולד ב-17 במרץ 1981), הידוע בשם הבמה ניקי ג'אם, הוא זמר אמריקאי ממוצא פוארטו ריקני, לזמר יש שני ילדים, מהבולטים בסגנון הרגאטון. הוא התפרסם במיוחד בשל הלהיט "El Perdon" ששר במשותף עם אנריקה איגלסיאס.
בצעירותו

ניקי ג'אם נולד בבוסטון, מסצ'וסטס בארצות הברית, לאב ממוצא פוארטו-ריקני ולאם ממוצא דומיניקני. לאחר מכן עבר עם משפחתו לבריו אובררו בפוארטו ריקו כשהיה בן 10. הוא עסק במוזיקת רגאטון מגיל צעיר. הכינוי "ניקי ג'אם" ניתן לו כבדיחה על ידי אדם חסר בית. משפחתו הייתה מעוטת-הכנסה, וכצעיר התפרנס מעבודה לא חוקית בחנות מכולת כדי לסייע למשפחתו, ובזמנו החופשי אילתר מוזיקה בחזית מקום העבודה שלו. יום אחד מנהל מוזיקלי זיהה את הכישרון והחתים אותו. בגיל 14 הוא הקליט את האלבום הראשון שלו Distinto A Los Demas שיצא בשנת 1999. האלבום לא הצליח, אך הוא העניק לו הכרה בתעשיית המוזיקה, ומשך את תשומת לבם של מפיקים מוזיקליים כמו DJ Joe, DJ Playero ו-DJ Chiklin.
סדרה המספרת את סיפור חייו הופקה עבור Netflix, ובחלק מן הפרקים ניקי עצמו משתתף.
קריירה מוזיקלית > דדי יאנקי וניקי ג'אם - Los Cangris

לאחר האלבום הראשון שלו, הוא המשיך לעבוד בתעשיית המוזיקה ויצר לא מעט להיטים. בזכותם, הוא קיבל את ההזדמנות לפגוש את דדי יאנקי. הם נפגשו כאשר הקליטו עם גוטאובה ו-Dj Playero. דדי יאנקי הציע לניקי ג'אם לעבוד איתו, ובזכות הזדמנות זו החלה חברות חזקה ביניהם. במהלך סוף שנות ה-90 ותחילת ה-2000 הם היו חברים טובים והקימו צמד לא רשמי של דדי יאנקי וניקי ג'אם, שכונה גם Los Cangris (הסרטנים). בתקופה זו הוציאו להיטים מפורסמים רבים כגון "Sabanas Blancas", "Guyando", "Sentirle" ורבים אחרים. הם אף עבדו יחד על האלבום "Los Super Amigos" (חברי העל) בשנת 2000, שמעולם לא יצא לאור. בשנת 2001, דדי יאנקי הוציא את האלבום El Cartel II שבו השתתף גם ג'אם. בנסיבות אישיות, השניים סיימו את חברותם ואת עבודתם המשותפת בשנת 2004. ניקי ג'אם המשיך לעבוד כאמן סולו וליצור להיטים רבים, וכך גם דדי יאנקי. בשנת 2012, לאחר שנים רבות של פיצול, הם הקליטו ביחד את "El Party Me Llama" מתוך האלבום Prestige ואישרו שהם הסדירו את המחלוקות ביניהם משנות העבר.
קריירה מוזיקלית > ניקי ג'אם: קריירת סולו

ניקי ג'אם זכה לתהילה בעקבות הוצאת האלבום Haciendo Escante בשנת 2001. עם זאת, הוא לא זכה להכרה בינלאומית עד לשנת 2004, עם הוצאת האלבום Vida Escante. הוא ודדי יאנקי נפרדו בגלל גורמים וקונפליקטים רבים בין השנים, אשר נגמרו ביריבות. בגלל הפופולריות של יאנקי באותה תקופה, הרבה ראו בניקי ג'אם את ה"איש הרע" בסיפור בכל היריבות, מה שגרם חוסר אהדה כלפיו. אלבום האולפן האחרון שלו הוא The Black Carpet (השטיח השחור), שיצא בשנת 2007. במהלך הקריירה שלו, ניקי ג'אם עבד עם אמנים רבים דוגמת דדי יאנקי, הקטור וטיטו, ליטו ופולקו, ביג ג'וי ורבים אחרים. עם זאת, בסוף שנות ה-2000 הקריירה שלו סבלה מנסיגה, והוא החליט לעבור למדיין, קולומביה בשנת 2010 לאחר שהופיע מספר פעמים שם. בקולומביה, ניקי ג'אם מצא את תשומת הלב של המעריצים שהיה זקוק לה כדי לאתחל את הקריירה שלו. בעזרת אהדת קהל הקולומביאני, הוא חזר לעצמו עם להיטים מוצלחים: "Tu Primera Vez", "Piensas en Mi", "Curiosidad", "Juegos Prohibidos ובמיוחד "Voy A Beber". הוא גם עבד עם דדי יאנקי שוב, אחרי 8 שנים בהן לא עבדו ביחד, על האלבום Prestige של דדי יאנקי. ניקי ג'אם הופיע באלבומים רבים של רגאטון, כרגע מחזיק בשיא של הופעות במספר אלבומים שונים, שהוחזק לפני כן על ידי דדי יאנקי. בשנת 2010, השתתף בשיר "Amor de Dos" של קרול ג'י. בשנת 2015, ניקי ג'אם זכה בגראמי הלטיני על ההופעה האורבנית הטובה ביותר. השיר "Hasta el Amanecer" (עד הזריחה) יצא ב-15 בינואר 2016 בתחרות הרדיו בארצות הברית, והוגדר ב-Billboard כשיר רגאטון סקסי ולוהט, שכולל את החותם הרומנטי שלו. הוא מחפש אחר בחורה שפגש במכבסה, ומוותר בסוף אפילו בלי שבירר את שמה. סרטון השיר נצפה מעל 53 מיליון פעם ב-YouTube תוך 3 שבועות, ומעל מיליארד צפיות עד היום, דבר שמציג הבטחה לעונה מצליחה.
השיר המצליח ביותר שלו עד כה הוא "El Perdon" שהוציא במשותף עם אנריקה איגלסיאס ב-6 בפברואר 2015. השיר יצא גם בגרסה אנגלית בשם Forgiveness ב-10 ביולי 2015. השיר יצא במקור כשיר של ג'אם בלבד, אבל לאחר ששוחח איתו, החליט הזמר הספרדי אנריקה איגלסיאס לשתף איתו פעולה. השיר זינק במצעדים וזכה להצלחה גדולה בכל העולם. הסרטון הוקלט במדז'ין, קולומביה. השיר בגרסה הספרדית זכה כבר ליותר ממיליארד צפיות ביוטיוב, וזכה לתקליטוני פלטינום בשורה ארוכה של ארצות, בראשן ספרד (5 פעמים פלטינום). בשנת 2017, השתתף ג'אם בלהיט "Perro Fiel", של הזמרת שאקירה, שצבר כ-550 מיליון צפיות ביוטיוב, ובשנת 2018, השתתף ברמיקס שיצא עבור השיר "Mi Cama" של הזמרת קרול ג'י. בשנת 2021 השתתף בשיר "Dale Mami" ביחד עם הזמר הישראלי עומר אדם.
דיסקוגרפיה > אלבומי אולפן

Vida escante :2004
The Black Carpet :2007
Fénix :2017
Íntimo :2019
Infinity :2021
Insomnio :2024
דיסקוגרפיה > אלבומי אוסף

2003: Salón de la fama
2014: Nicky Jam Hits
2014: Greatest Hits, Vol. 1
דיסקוגרפיה > מיני אלבומים

1995: ...Distinto a los demás
2001: Haciendo escante
דיסקוגרפיה > מיקסטייפים

2009: The Black Mixtape
הערות שוליים

1 2  El Albariño habría sonado ayer a ritmo de Nicky Jam, www.elcorreogallego.es (ב־European Spanish)
↑  shakiraVEVO (2017-09-15), Shakira - Perro Fiel (Official Video) ft. Nicky Jam, נבדק ב-2018-07-10
↑  KAROL G en Instagram: “Ahora si, PARTAMOS ESTA CAMA !!!! 🔥 @nickyjampr @jbalvin”, Instagram (בספרדית)
↑  “DALE MAMI”- OMER ADAM & NICKY JAM - (Prod. by Miguel “Slowmike “ Martinez Perea & Doli & Penn), נבדק ב-2021-08-19
| --- | --- |
בקרת זהויות :  NLI: 987010744611505171  BNE: XX4917249  BnF: cb170205765 (data)  ISNI: 0000 0001 1610 4769  LCCN: n2005032149  MusicBrainz: c458e9dc-e0d5-45ea-9e83-f9d0395f030d  VIAF: 26470650   WorldCat (עם VIAF): 26470650
אלי קנדריק

| --- | --- |

 לידה:  8 ביוני 1990 (בת 34) לונדון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2004 
 מקום לימודים:  בית ספר בננדן  אוניברסיטת קיימברידג'  Dulwich Preparatory School 
 פרופיל ב-IMDb
 
אלינור לוסי ו. "אלי" קנדריק (באנגלית: Eleanor Lucy V. "Ellie" Kendrick; נולדה ב-8 ביוני 1990) היא שחקנית אנגלייה הידועה בעיקר מגילום דמותה של אנה פרנק במיני-סדרה מ-2009 "יומנה של אנה פרנק" של ה-BBC, איווי מוריס בסדרה "על אדונים ומשרתים" מ-2010, ובתפקיד מירה ריד בסדרה "משחקי הכס" של HBO.
ביוגרפיה

קנדריק נולדה בלונדון. היא למדה בבית הספר בננדן (אנ') שבקנט ושיחקה בתיאטרון הלאומי לנוער (אנ'). באוקטובר 2009 החלה ללמוד ספרות אנגלית באוניברסיטת קיימברידג'.
קנדריק שיחקה בפרק בסדרה "להעיר את המתים" (2004), בסדרה "רופאים" (2004), בסרט הטלוויזיה "החשוד העיקרי" (2006), בסדרה "לואיס" (2007) ובסרט הקולנוע "לחנך את ג'ני" מאת ניק הורנבי, ושהוקרן לראשונה ב-2009 בפסטיבל סאנדנס.
ב-2009 גילמה קנדריק את דמותה של אנה פרנק במיני-סדרה "יומנה של אנה פרנק". היא אמרה שהגישה שלה לגילום אנה פרנק הייתה "לקלף את כל שכבות ההערצה ולחשוב על הדמויות כבני אדם רגילים". היא קיבלה שבחים על כך שבהופעתה "הביאה ריאליזם רענן לדמות שהיא סמל".
הופעת הבכורה של קנדריק על במת התיאטרון הייתה ב-2009 בתפקיד יוליה בהפקה של המחזה "רומיאו ויוליה" בתיאטרון שייקספיר גלוב. בדצמבר 2010 שיחקה בתפקיד המשרתת איווי מוריס בגרסה המחודשת של סדרת הדרמה "על אדונים ומשרתים". היא לא חזרה לשחק בעונה השנייה של הסדרה ששודרה ב-2012.
ב-2011 השתתפה קנדריק בעיבוד רדיופוני של BBC Four לרומן "החיים והגורל". ב-2012 שיחקה בתפקיד אליסון בפרק "Puppy Love" בסדרה "כמעט אנושיים". ב-2013 חזרה וגילמה את הדמות בפרק האחרון של הסדרה "The Last Broadcast".
ב-2012 לוהקה קנדריק לתפקיד מירה ריד בעונה השלישית של הסדרה "משחקי הכס". ב-2013 הופיעה במחזה "In the Republic of Happiness" ובמחזה "The Low Road" בתיאטרון רויאל קורט. היא שיחקה בתפקיד קונסטנס בסיטקום "Chickens" של SKY1, וגילמה את הדמות הלן בסדרת הטלוויזיה "עברייני על".
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2004 | להעיר את המתים | Waking the Dead | גרטה הצעירה | בפרק "The Hardest Word" |
| 2004 | רופאים | Doctors | לורה | בפרק "Promises, Promises" |
| 2006 | החשוד העיקרי | Prime Suspect: The Final Act | מלאני | סרט טלוויזיה |
| 2007 | לואיס | Lewis | מגאן לין | בפרק "Whom the Gods Would Destroy" |
| 2009 | יומנה של אנה פרנק | The Diary of Anne Frank | אנה פרנק | מועמדות לפרס סטלייט לשחקנית הטובה ביותר |
| 2009 | לחנך את ג'ני | An Education | טינה |  |
| 2010 | על אדונים ומשרתים | Upstairs Downstairs | איווי מוריס | סדרת טלוויזיה (3 פרקים) |
| 2012–2013 | כמעט אנושיים | Being Human | אליסון | סדרת טלוויזיה (2 פרקים) |
| 2012 | מזג אוויר עליז לחתונה | Cheerful Weather for the Wedding | קיטי תאצ'האם |  |
| 2013–2014 2017-2016 | משחקי הכס | Game of Thrones | מירה ריד | סדרת טלוויזיה (16 פרקים) |
| 2013 |  | Chickens | קונסטנס | סדרת טלוויזיה (פרק אחד) |
| 2013 | עברייני על | Misfits | הלן | סדרת טלוויזיה (5 פרקים) |
| 2016 |  | Whisky Galore! | קטריונה מקרון | סרט באורך מלא |
| 2018 |  | Press | ליאונה מנינג-לינד | סדרת טלוויזיה (6 פרקים) |
| 2018 | יריד ההבלים | Vanity Fair | ג'יין אוסבורן | מיני-סדרה |
| 2020 | קוברה | Cobra | סטפני לודג' | סדרת טלוויזיה (6 פרקים) |
| 2020 |  | McDonald & Dodds | אלי קרורט | פרק: "The Fall of the House of Crockett" |
| 2024 |  | Bonus Track | דונה באטון |  |
תפקידים ברדיו

| שנה | שם | תחנה |
| --- | --- | --- |
| 2011 | Life and fate | BBC Four |
| 2012 | דרקולה | BBC Four |
הערות שוליים

↑  "Former Kent pupil starring in TV drama" 5 January 2009, Kent Online
1 2  Kendrick on the Internet Movie Database IMDb.com
↑  "Close-up: Ellie Kendrick" The Independent
↑  "ELLIE KENDRICK". Spotlight. 8 באוקטובר 2013. נבדק ב-20 בנובמבר 2013. {{cite web}}:  (עזרה)
| --- | --- |
בקרת זהויות :  NLI: 987007347426305171  BNE: XX4930331  BnF: cb15902258r (data)  GND: 1195496281  ISNI: 0000 0001 1701 2479  LCCN: no2010068831  SNAC: w6s21n8g  SUDOC: 149773374  VIAF: 120593986   WorldCat (עם VIAF): 120593986
סטרדיוואריוס

כינור סטרדיוואריוס
סטרדיוואריוס הוא שם כולל לכלי קשת ובעיקר כינורות שיוצרו על ידי בני משפחת סטרדיווארי מאיטליה, ובעיקר על ידי אנטוניו סטרדיווארי בשנים 1666-1737. כיום נותרו כ-700 כלי קשת של סטרדיוואריוס, ולרוב הם קרויים על שמם של יוצרים מפורסמים שהחזיקו בהם בבעלותם.
הכינורות התקינים הכשירים כיום לנגינה נחשבים לפסגת האיכות בייצור כינורות ומבוקשים על ידי טובי הכנרים, כמו גם על ידי אספנים, ומחיריהם גבוהים מאוד. מחיר כינור סטרדיוואריוס מתקופת בְּרֶשָׁה (עיר באיטליה) מהשנים 1680 ולאחר מכן בין 1690-1700 עומד על כמה מאות אלפי דולרים. מחיר כינור מתקופת הזהב של סטרדיוואריוס, שהייתה בשנים 1700-1720, יכול להגיע למיליוני דולרים. כינורות אלו מוצגים לרוב במוזיאונים ומגיעים למכירות פומביות לעיתים נדירות.
פריט שנמכר במחיר גבוה הוא כינור "ליידי טנאנט" מ-1699 שנמכר במכירה פומבית בשנת 2005 במחיר של 2,032,000 דולר. כינור סטרדיווריוס אחר בשם "ליידי בלאנט" נמכר ב-2011 ב-15.9 מיליון דולר. מעריכים כי בעסקאות פרטיות נמכרו כינורות במחירים גבוהים אפילו יותר.
ממשלת ספרד מחזיקה אוסף קטן של כלי סטרדיוואריוס המורכב משני כינורות, שני צ'לי וויולה אחת, המוצגים במוזיאון המוזיקה של הארמון המלכותי של מדריד. אוסף חשוב נוסף מוחזק על ידי האקדמיה המלכותית למוזיקה בלונדון.
ניסיונות רבים נעשו לשחזר את האיכות והצליל המעולים של כינורות סטרדיוואריוס. בעקבות כך הועלו סברות, כי אנטוניו סטרדיווארי עשה שימוש בעץ שמקורו בקתדרלה ישנה לבניית כינורותיו וכי העץ שהיווה את חומר הגלם לכינורות היה מצופה בתערובת לכה מיוחדת, שהעניקה לכינורות את הצליל המזוהה עם סטרדיוואריוס.
המיתוס סביב כינורות סטרדיוואריוס איננו חדש. שרלוק הולמס, הבלש הספרותי של ארתור קונאן דויל, מתואר בספרים כבעלים של כינור סטרדיוואריוס ונכתב שהוא נוהג לנגן בו להנאתו. הקיסר נפוליאון היה בעלים של צ'לו סטרדיוואריוס "דופורט", שכיום אפשר לראות עליו שריטות שעשה עליו הקיסר בחניתו. בסרט מסדרת ג'יימס בונד, "007 באזור המסוכן", בכיכובו של טימותי דלטון, ממלא צ'לו סטרדיוואריוס תפקיד מרכזי.
כלי סטרדיוואריוס מפורסמים > ויולה

קיימות כיום 13 ויולות של סטרדיוואריוס.
Archinto 1696 - בבעלות האקדמיה המלכותית הבריטית למוזיקה.
1731 paganini-mendelson - בבעלות הפדרציה היפנית למוזיקה, ומושאל כרגע ליפני קזוהידה איסומורה.
כלי סטרדיוואריוס מפורסמים > צ'לו

אנטוניו סטרדיוואריוס בנה בימי חייו בין 70 ל-80 צ'לו. 63 מהם קיימים כיום.
General Kyd - לשעבר של ליאו שטרן. נגנב ב-27 באפריל 2004 מביתו של פטר סטאמפ, הנגן הראשי של הפילהרמונית של לוס אנג'לס. הוחזר לאחר כ-3 שבועות.
'האוסמן סטראס'- צ'לו השייך לרוברט האוסמן.
Barjansky 1690 - כרגע בבעלות ג'וליאן לויד וובר.
Bonjour 1696 - Abel Bonjour - currently on loan to The Canada Council for the Arts Musical Instrument Bank
Lord Aylesford 1696 - owned by the Nippon Music Foundation. Played by Janos Starker from 1950-1965.
Castelbarco 1697
Servais 1701
Paganini-Countess of Stanlein 1707 - owned by Bernard Greenhouse. Not to be confused with the Paganini-Ladenburg cello of the Paganini Quartet.
Gore-Booth 1710
Duport 1711 - בעבר בשימוש מסטיסלב רוסטרופוביץ', כיום בחזקת יורשיו.
Davidov 1712 - היה שייך לקארל דוידוף, מלך הצ'לנים לדברי צייקובסקי. לאחר מכן היה שייך לז'קלין דו-פרה המנוחה, וכיום שייך לצ'לן יו-יו מה.
Batta 1714 - בעבר היה שייך לגרגור פיאטיגורסקי.
Becker 1719
Piatti 1720- צ'לו השייך לאלפרדו פיאטי.
Baudiot 1725 - בעבר היה שייך לגרגור פיאטיגורסקי.
De Munck ex Feuermann 1730 - Emmanuel Feuermann. בבעלות ה-Nippon Music Foundation, ומושאל לסטיבן איסרליס.
Braga 1731
Paganini-Ladenburg (Paganini Quartet) 1736 - שייך לפדרציה היפנית למוזיקה ומושאל לנגן קליב גרינסמית' (Clive Greensmith).
כלי סטרדיוואריוס מפורסמים > גיטרה

קיימות כיום שתי גיטרות של סטרדיוואריוס. לכל אחת מהן מערכת מיתרים כפולה, כלומר 10 מיתרים.
Hill 1680 or 1688
Rawlins 1700
כלי סטרדיוואריוס מפורסמים > נבל

סטרדיוואריוס בנה בחייו נבל אחד - Arpetta (נבל קטן).
כלי סטרדיוואריוס מפורסמים > מנדולינה

קיימות שתי מנדולינות שבנה סטרדיוואריוס. האחת נבנתה בקרמונה בשנת 1680 ונמצאת במוזיאון באוניברסיטה בדרום דקוטה, ארצות הברית והשנייה משנת 1706 הנמצאת באוסף פרטי של צ'ארלס ביר בלונדון.
בתרבות

דודו ברק כתב שיר בשם "אהבת סטרדיוואריוס" אשר הולחן על ידי יזהר כהן.
רומן "הסטרדיוואריוס של גבלס" מאת יואן יקונו בצרפתית בהשראה חופשית מסיפור חייה של הכנרת היפנית סווה נג'יקו שקיבלה מגבלס במתנה כינור ששניהם חשבו אותו לכינור סטרדיוואריוס, אך הדבר לא אושש עד עכשיו
ראו גם

גוארנרי
משפחת אמאטי
הערות שוליים

↑  מ-1714: כלי הנגינה העתיק שעשוי להימכר ב-18 מיליון דולר, באתר ynet, 4 בפברואר 2025
↑  "אהבת סטרדיוואריוס", באתר "שירונט"
אנסטסיה פטרישאק מנגנת ב"איל קרמונזה", כינורו של אנטוניו סטרדיווארי משנת 1715
טנור ויולה מדיצ'י 1690
כביש 483

| --- | --- |

 מידע כללי
 סיווג:  כביש אזורי
 ציר:  כביש רוחב
 אורך:  4.1 ק"מ
 מיקום
 ערים ראשיות:  פתח תקווה
 נקודת התחלה:  צומת גנים
 נקודת סיום:  צומת ראש העין
 
כביש 483 הוא כביש רוחב אזורי המקשר בין מזרח פתח תקווה לבין גבעת השלושה וראש העין. הוא מתחיל בצומת גנים ומסתיים בצומת ראש העין.
תוואי הכביש

כביש 483 מתחיל בצומת גנים שבפתח תקווה, שבה הכביש נפגש עם כביש 40 (רחוב הנח"ל/דרך ירושלים) ועם רחוב הרב הרצוג ממערב. שכ-400 מטרים לאחר מכן בכיוון מערב יש רחוב חד סטרי  שמעון בר יוחאי, הכניסה מכביש 483 אסורה, כניסה אל רחוב זה מותרת רק דרך כביש 40 לצפון ורחוב שמואל הנגיד. בק"מ ה-1.4 הכביש מגיע לצומת עם הכניסה המרכזית לקיבוץ גבעת השלושה. בק"מ ה-3 מגיע הכביש לצומת עם הכניסה לתל אפק (צומת זה אינו מרומזר). הכביש חוצה את כביש 6 בגשר מעליו, סמוך למחלף קסם, ומסתיים בצומת ראש העין כשהוא נפגש עם כביש 444. כביש זה משמש כחלופה לכביש 5 לכניסה לראש העין דרך גבעת השלושה וכביש 444.
| ק"מ | שם | סוג | מיקום | דרכים מצטלבות |
| --- | --- | --- | --- | --- |
כביש 483 ממערב למזרח
| 0 | צומת גנים |  | פתח תקווה |   כביש 40, רחוב הרב הרצוג |
| 0.4 | צומת ללא שם |  | פתח תקווה |  רחוב רבי שמעון בר יוחאי, אין מעבר |
| 1.4 | צומת גבעת השלושה |  | דרום השרון | כניסה לקיבוץ גבעת השלושה |
| 3 | צומת אפק |  | דרום השרון | כניסה לפארק אפק |
| 3.6 | גשר |  | ראש העין |   כביש 6 (אין מעבר דרך הגשר אל כביש 6 מכביש 483) |
| 4.1 | צומת ראש העין |  | ראש העין |   כביש 444 |
ג'ובייל

ערך זה עוסק בעיר בערב הסעודית. אם התכוונתם לעיר בלבנון עם שם זהה בערבית, ראו .
| --- | --- |

צילום אוויר של העיר
 מדינה:  ערב הסעודית ערב הסעודית
 מחוז:  א-שרקייה
 גובה:  7 מטרים
 אוכלוסייה:  ‏
  ‑ בעיר:  474,679 (2022)
 קואורדינטות:  27°00′00″N 49°40′00″E﻿ / ﻿27°N 49.666666666667°E﻿ / 27; 49.666666666667 
 אזור זמן:  UTC +3
 אתר ג'ובייל
  מפת מיקום  מפה מפורטת   (למפת ערב הסעודית מוגדלת) ריאד ג'דה מכה אל-מדינה דמאם בוריידה ח'מיס מושייט איראן כווית עיראק ירדן יש. מצרים סודאן ארי. תימן עומאן איחוד האמיר.  ק. המ. הפ.  ים סוף ג'ובייל(למפת ערב הסעודית רגילה) ריאד ג'דה מכה אל-מדינה דמאם בוריידה ח'מיס מושייט איראן כ. עיראק ירדן יש. מצ. סודאן ארי. תימן עומאן איחוד האמיר.  ק. המ. הפ.  ים סוף ג'ובייל  he tabBackground:;tabBorder:#aaa;defaultTab:0;
ג'ובייל (בערבית: الْجُبَيْل; תעתיק מדויק: אלְגֻ'בַּיְל) היא עיר נמל במחוז א-שרקייה שבמזרח ערב הסעודית, השוכנת על חוף המפרץ הפרסי. העיר היא ביתה של חברת הפטרוכימיה הגדולה במזרח התיכון והרביעית בגודלה בעולם, SABIC (אנ'), ושוכנת בה גם עיר התעשייה הגדול ביותר בעולם. יש לה את פרויקט המים והחשמל העצמאי הגדול בעולם המייצר 2743.6 מגה-ואט של חשמל ו-800,000 מ"ק מים מדי יום. ג'ובייל כוללת את העיר העתיקה של ג'ובייל, שהייתה כפר דייגים קטן עד 1975, ואת אזור התעשייה. העיר התעשייתית ג'ובייל הוא פרויקט ההנדסה האזרחית הגדול ביותר בעולם כיום.
בשנת 1975, ממשלת סעודיה קבעה את ג'ובייל כאתר לעיר תעשייתית חדשה, עם התרחבות ותיעוש מהירים. אזורי התעשייה והמגורים החדשים נקראו עיר התעשייה ג'ובייל (בערבית: مدينة الجبيل الصناعية; תעתיק: מדינת אלג'ביל אלצנאעיה). על פי מפקד האוכלוסין האחרון משנת 2022, התגוררו בג'ובייל 474,679 בני אדם, מה שהופך אותה לעיר השלישית בגודלה במחוז א-שרקייה, אחרי דמאם והופוף.
היסטוריה

לעיר ג'ובייל יש שורשים עתיקים. התיישבות אנושית ראשונה במקום תועדה לפחות לפני 7,000 שנים, כאשר אנשי דילמון — שהציוויליזציה שלהם הקרינה במעלה ובמורד חופי המפרץ הפרסי — הקימו שם יישוב. האתר הארכאולוגי מגדל א-טוויה נבנה בסביבות 1928 והיה מקור מים מרכזי עבור ג'ובייל.
בספטמבר 1933, ג'ובייל קיבלה מידת פרסום כאתר הנחיתה של צוות הגאולוגים הראשון שחיפש נפט בערב הסעודית.